b'\n_START_ARTICLE_\nUlrike Lunacek\n_START_SECTION_\nBiografia\n_START_PARAGRAPH_\nEntre 1967 i 1975 Lunacek va estudiar a l\'escola de secund\xc3\xa0ria del segon districte de Viena. A m\xc3\xa9s a m\xc3\xa9s, va passar un any (1973-1974) com a estudiant dels AFS Intercultural Programs en una escola de secund\xc3\xa0ria de Boone (Iowa, EUA). El 1975 va comen\xc3\xa7ar a estudiar interpretaci\xc3\xb3 (angl\xc3\xa8s i castell\xc3\xa0) a la Universitat d\'Innsbruck i es va graduar l\'any 1983. Durant aquest temps, va participar en l\'establiment de dones refugiades a Innsbruck i va fer treball social. Des de 1984 a 1986 va ser assessora de l\'organitzaci\xc3\xb3 Frauensolidarit\xc3\xa4t ("Solidaritat entre les Dones") a Viena. Despr\xc3\xa9s, Lunacek va ser editor de la revista S\xc3\xbcdwind i responsable de premsa del Servei Austr\xc3\xadac d\'Informaci\xc3\xb3 per al Desenvolupament de la Pol\xc3\xadtica (\xc3\x96IE). A m\xc3\xa9s a m\xc3\xa9s, va treballar com a traductora i periodista._NEWLINE_El 1994 Lunacek va ser delegada d\'ONG de la Confer\xc3\xa8ncia Internacional sobre Poblaci\xc3\xb3 i Desenvolupament del Caire i un any m\xc3\xa9s tard va coordinar el gabinet de premsa de les ONG a la Quarta Confer\xc3\xa8ncia Mundial sobre les Dones de Pequ\xc3\xadn.\n_START_SECTION_\nCarrera pol\xc3\xadtica\n_START_PARAGRAPH_\nLa carrera pol\xc3\xadtica den Lunacek va comen\xc3\xa7ar el 1995 amb la presentaci\xc3\xb3 d\'"Apel\xc2\xb7lar a la ra\xc3\xb3", organitzat pel F\xc3\xb2rum de Lesbianes i Gais Austr\xc3\xadac al Palau Auersperg, i la seva primera candidatura per al Partit Verd, on va ser la gerent comercial federal de 1996 a 1998.\n_START_SECTION_\nDiputada al Nationalrat (1999-2009)\n_START_PARAGRAPH_\nDe 1999 a 2009, Lunacek va ser diputada del Nationalrat i la portaveu del grup Verd sobre pol\xc3\xadtica exterior i de desenvolupament, aix\xc3\xad com sobre igualtat per a lesbianes, gais i persones trans. Tamb\xc3\xa9 a partir de 1999, va ser vicepresidenta del Comit\xc3\xa8 d\'Afers Exteriors. Com a primera pol\xc3\xadtica obertament lesbiana en el Parlament Austr\xc3\xadac, tamb\xc3\xa9 \xc3\xa9s membre de l\'organitzaci\xc3\xb3 Gr\xc3\xbcnen Andersrum. El 1980 va fer p\xc3\xbablica la seva homosexualitat. Des de 1994 viu amb una peruana. El 5 maig 2006 Lunacek va ser escollida copresidenta del Partit Verd Europeu a H\xc3\xa8lsinki, una posici\xc3\xb3 que va ocupar durant tres anys. El 28 d\'octubre de 2008 es va convertir en vicepresidenta del grup parlamentari verd d\'\xc3\x80ustria i va ser la nominada favorita per a les eleccions al Parlament Europeu de 2009.\n_START_SECTION_\nEurodiputada (2009-actualitat)\n_START_PARAGRAPH_\nEl 14 juliol 2009 Lunacek es va ser nomenada cap de la delegaci\xc3\xb3 dels Verds d\'\xc3\x80ustria. \xc3\x89s membre de la comissi\xc3\xb3 d\'Afers Exteriors, la de Drets de la Dona i Igualtat de G\xc3\xa8nere i de la Delegaci\xc3\xb3 a les Comissions Parlament\xc3\xa0ries de Cooperaci\xc3\xb3 UE-Arm\xc3\xa8nia, UE-Azerbaidjan i UE-Ge\xc3\xb2rgia. A m\xc3\xa9s, \xc3\xa9s membre suplent de la comissi\xc3\xb3 de Llibertats Civils, Just\xc3\xadcia i Afers d\'Interior, de la Delegaci\xc3\xb3 per a les Relacions amb Alb\xc3\xa0nia, B\xc3\xb2snia i Hercegovina, S\xc3\xa8rbia, Montenegro i Kosovo i de la Delegaci\xc3\xb3 a l\'Assemblea Parlament\xc3\xa0ria Euronest. D\'altra banda, \xc3\xa9s ponent del Parlament per Kosovo i la portaveu d\'afers exteriors del grup Els Verds/Alian\xc3\xa7a Lliure Europea._NEWLINE_Com a copresidenta de l\'Intergrup del Parlament Europeu sobre Drets LGBT, Lunacek tamb\xc3\xa9 lluita pels drets de lesbianes, gais, bisexuals i persones trans. A m\xc3\xa9s, \xc3\xa9s membre de l\'Intergrup del Parlament Europeu sobre el S\xc3\xa0hara Occidental. El 2011 European Voice va informar que Lunacek, amb el suport dels assessors de Catherine Ashton, havia sol\xc2\xb7licitat ser cap de l\'oficina del Servei Europeu d\'Acci\xc3\xb3 Exterior a Kosovo, per\xc3\xb2 despr\xc3\xa9s se li va dir que no podia ser escollida per no ser diplom\xc3\xa0tica._NEWLINE_El febrer de 2013 Lunacek va ser elegida vicepresidenta del grup Els Verds/ALE al Parlament Europeu. Des 2014, tamb\xc3\xa9 \xc3\xa9s un dels catorze vicepresidents del Parlament Europeu. En aquesta capacitat, est\xc3\xa0 al c\xc3\xa0rrec del Premi S\xc3\xa0kharov i representa el Parlament en les q\xc3\xbcestions relatives als Balcans Occidentals.\n_START_SECTION_\nInforme Lunacek\n_START_PARAGRAPH_\nEl 2013 va defensar una resoluci\xc3\xb3 no vinculant sobre "salut i drets sexuals i reproductius". En ella, demanava una "educaci\xc3\xb3 sobre les relacions i la sexualitat apropiada per a l\'edat i sensible pel g\xc3\xa8nere [...] per a tots els nens i adolescents" i feia refer\xc3\xa8ncia a un document coescrit per l\'Organitzaci\xc3\xb3 Mundial de la Salut on alguna informaci\xc3\xb3 sobre sexualitat es considera apropiada des dels quatre anys. Despr\xc3\xa9s de certa controv\xc3\xa8rsia, el Parlament Europeu va aprovar aleshores una versi\xc3\xb3 modificada que declarava que l\'educaci\xc3\xb3 sexual era compet\xc3\xa8ncia dels estats membres.\xc2\xa0Lunacek va titllar els oponents de l\'informe com a "fan\xc3\xa0tics de dreta" i va afirmar que els grups estaven en contra del "dret de la dona a una vida sexual i reproductiva segura i saludable".'